Det er altså denne lækre lille frøken, der nu er transformeret til den hest i ser i videoerne 
...nu er det lidt svært at se på videoen, men den går med hackamore derpå ikke sandt? Hvis ja, så sidder den MEGET langt nede - ikke at det er derfor at den opfører sig aparte, men det hjælper ihvertfald ikke...  Noget andet er, at jeg synes at mindes at hun har været lidt - hmmm - sensitiv førhen   , hun KAN altså også simpelthen bare være fyldt op mentalt. Det er bestemt ikke unormalt med unge heste, at de efter x antal måneders ridning pludseligt og voldsomt ændrer sig ridemæssigt. De har brug for pauser til at fordøje det de har lært, og de pauser kan godt være lange - især når man kun har den ene hest at ride  Jeg har før været ude for at en hest har måtte holde fri i et par måneder før den var helt på toppen og klar igen mentalt. Ikke at de ikke kan gå en skovtur eller løsspringe eller lignende "leg" - men alt hvad der smager af "dressur" er bandlyst! Jeg håber du får fundet løsningen - for dejlig hest  Trine (Faxa)
hvorfor tror du så den har tungebensproblemer eller borelia. Det er ikke højsæson for borelia lige nu, den bliver jo overført med flåter og tungebensproblemer burde ikke udmynte sig i den adfærd med hackamore (som i øvrigt ikke sikker rigtigt godt). hvorfor ikke lade dyrlæge undersøge om der er problemer med hormoner eller hvinskhed?
Hackamoren har ingen funktion her, da jeg aldrig opnår at få lov at have tøjlekontakt. Jeg har prøvet to forskellige, der er ingen forskel, og idag har jeg også sat denne hackamore på en anden trense så den sidder rigtigt, heller ingen forskel. -Og som sagt, når hun aldrig at få fornemmelse af hackamorens effekt da jeg slet ikke må samle tøjlen op. Har ligeledes prøvet i grimen uden tøjler, det samme. Idag har hun været smertedækket på finadyne hvor jeg har prøvet igen på hackamore. Ingen forskel. Hun kan ikke motiveres fremad eller til siderne og går enten opad, eller truer med at smide sig, og siger pive/brummelyde når man giver hende frem-signal. Hun virker desuden let slinger og ukoordineret på benene  Jeg har selv haft den med mentalt udkørt oppe og vende, men det stemmer slet ikke overens med symptomerne, samt hun overhovedet ikke bruger de samme reaktionsmønstre som jeg har beskreveti tidligere tråde, når jeg har omtalt hende som sensitiv. Hun er desuden lige pludselig heller ikke synderligt interesseret og/eller bange for de andre heste i ridehuset. Dyrlægen er i øvrigt ikke i tvivl om at hun har smerter, da hun er apatisk og fjern, og alt for stille for en 4-års på staldgang og ved håndtering :/ Line: Det er dyrlægen der nævner borrelia, fordi det er tydeligt at der er noget med hende neurologisk. Hun reagerer desuden ret kraftigt og ligger hovedet fuldstændig på skrå, når han trykker hende i højre side på tungebenet. Jeg har før set heste med tungebensproblemer, hvor adfærden har ligget tæt op af denne her, derfor fik jeg mistanke om det, og dyrlægen var enig med mig i at hun var meget påvirket ved tryk i højre side, mens der ingen reaktion er i venstre side.
Og lige en tilføjelse til dit spørgsmål Line: Jeg spurgte dyrlægen om både hormoner og hvinskhed, og det afviste han, da hun slet ikke har nogen symptomer på nogen af delene- man kan røre og trykke over hele kroppen og er ikke hoppet eller voldsom i sin adfærd når man håndterer hende fra jorden.
Bruger du én med speciale i tænder til hestens tandbehandlinger?
Jeps det gør jeg 
Hvordan reagerer hesten hvis i går en tur uden rytter? Er det samme dyrlæge der er kiropraktor, dyrlæge og tandlæge på hesten? En dyrlæge kan også stirre sig blind, så måske nye øjne ville være godt? Heste skifter tænder ved 4-års alderen bl.a. , kan det være dét? Prøv at lægge grundigt mærke til hvordan hesten tygger sin mad, om den bruger begge sider lige meget når den "kværner". Studér evt. en "rask" hest når den tygger en gulerod og derefter din egen. Kan du komme i tanke om nogle som helst små "uheld" i den sidste tid, eller ændringer i hestens liv iøvrigt.
Hun er som sagt håndterbar i alle andre situationer end når der sidder en på hende. Hun er også FOR medgørlig faktisk, syntes dyrlægen. Så man kan sagtens gå tur med hende, og hun vil også gerne med i ridehuset og laver ikke ballade/stopper op på vej derover, er faktisk super villig og følger med. Dyrlægen der har set hende i mandags er dyrlæge og kiropraktor fra Hørsholm. Tandlægen er ikke den samme. Og problematikken har kun stået på de sidste to ugers tid, før det var der ingenting og hun var meldt til stævne i sidste weekend, så fin og klar var hun blevet inden det her sker. Jeg rider hende maks 2 nogle gange (sjældent dog) 3 dage om ugen i ridehus/ridebane, de andre dage laver hun andre ting, går i skoven osv, og har 2-3 fridage om ugen hvor vi bare hygger og strigler. Syntes hun spiser fint, hun spilder ikke maden eller er længere om det end normalt. Spiser alt wrap og foder hun får serveret  Har spekuleret meget over om der har været dårlige oplevelser på det seneste, men kan simpelthen kun komme i tanke om en rigtig positiv udvikling med hende hvis hun har udvist stor samarbejdsvilje og har haft lyst til at lære nye ting.
Har du prøvet at gå ved siden af hende - med tøjle - og styre hesten fra tøjlen, til højre og venstre osv., for at se om reaktionen er lige så voldsom som fra ryggen. Simpelthen for at prøve se om det er noget fra tænder/mund der gør rundt eller kroppen?
Hej, Har den fået ormekur.? Min dyrlæge siger, at der godt kan sidde bremselarver i tandkødet i munden på hestene omkring denne årstid. Altså inden under tandkødet. Hilsen Kirsten
Hej Mie Min var til at starte med bare svær at stille/bøje til venstre, hvilket vi til at begynde med tilskrev hans alder, men efter 3 mdr. træning syntes vi nok at han skulle ha lært hvad vi mente, og nu begyndet en større udredning, hvor hesten fra at være rigtig flink, blev meget hovedsky,hovedtøj skulle sniges på og den kunne ikke drejes til venstre, så brød den ud af volten og løb, så opgiver man jo lidt at ride da det bliver for farligt, longering var også ret svært, var man ikke yderst forsigtig kunne klik lyden fra longerebet udløse flugt, derudover tabte han sig voldsomt. Han blev røngten fotograferet i ben, nakke og ryg, fik lavet både en alm. endskopi og en arb. endskopi + en scintigrafi uden at jeg fik en diagnose, jeg havde bare en hest der fuldstændig havde skiftet karakter og ikke havde det godt. Jeg fik min oprindelige lokale dyrlæge, der i første omgang havde visiteret hesten til røngten, da noget var uldent men hvad? til at gennemgå alt materiale fra den anden dyrlæge, og så blev det hele sendet til Nicolai Jarløv i Hørsholm, hvor jeg fik en tid til hesten i løbet af en uge, og her havde jeg en diagnose samme dag og en genoptræningsplan, nu er han 1/2 vejs igennem sin genoptræning og det går rigtig godt. Som jeg har forstået det er "problemt" at man ikke bare kan tage et røngten billede af hovedet, det skal tages fra en helt bestemt vinkel, ellers kan man ikke se denne form for skade. Min hest reagerede iflg. Nicolaj Jarløv ikke voldsomt ved den kliniske undersøgelse, han trak bare hovedet lidt voldsomt til sig, hvor andre heste vil gå i vejret og kaste sig bagud. Jeg håber du finder ud af hvad der er galt med din hest, for det er jo svært at vide hvad man skal gøre for at hjælpe hesten, når man igen diagnose har. hilsen Anne
Skaden på min hest, sidder ved mellemøret hvorfra der går en lille knogle til tungebenet, når hesten får bid munden, flyttes tungen lidt, hvilket aktivere denne lille knogle, og når der så er en skade i mellemørets knogle, har det udløst en inflamation i tungebenet. Dyrlægen trykkede på den ved mellemøret, og hos min var der reaktion på venstre side ( den skadet) og ingen på højre side. hilsen Anne
som Kirsten om I har fået tjekket hesten for bremselarver. Jeg har lige så lige fået den hoppe jeg passer tandtjekket og den havde et grimt sår, som sandsynligvis var efter bremselarver. Dyrlægen sagde at der var et kæmpeboom af bremselarver i hestemunden i år pga bremserne kom så sent. Og de laver kanaler i både tandkød, tunge osv. Det er rigtig smertefuldt og hun mente at det sagtens kunne være det der var årsag til at hesten gik skævt når jeg longerede i grime, da den ville undgå trykket fra grimen.
meget underligt.. Noget jeg hæfter mig ved, er at du beskriver en hest som går fra at være en unghest med god balance, ridelighed og "god mund" til en hest som nærmest viker slinger, har hovedrysten og nægter at bevære sig med rytter. Dyrlægen beskriver hesten som apatisk.. jeg har haft med en hvinsk hest at gøre- det lyder bestemt ikke som din er hvinsk. Hvis et menneske udviste de symptomer ( uvillighed mod berøring, ukorordinerede bevægelser) ville jeg tænke noget neurologisk. Jeg ville nok også overveje at røngtenfotografere ryggen just in case. Borreliainfektion burde kunne fastslåes ved en blodprøve og kureres med penicillin, men det er godt nok sjældent ved heste. At det kommer så hurtigt og voldsomt, samt at hesten ændre adfærd også overfor de andre heste, ville godt nok også bekymre mig meget. En boreliainfektion hos en hest vil give muskelømhed, overfølsomhed i huden, synet og hørelsen, let feber,haltheder/stivheder og adfærdsændring. Jeg kan derfor udemærket forstå hvorfor din dyrlæge overvejer dette. men en blodprøve burde kunne fastslå dette ( det kan de ihvertfald i England ) og kuren er hvile og penicillin.
Tak for alle rigtig gode og spændende svar i tråden   Det er så fedt at man kan sparre med hinanden i de her situationer! Teaser har været på Hørsholm Hestepraksis idag, efter 3 forsøg med læsning med Falck og til sidst endelig med Torben A. Højst uventet, så viste prøven fra Tyskland, som der kom svar på idag, at hun faktisk HAR borelia - prøven var positiv!!  De tog for en sikkerheds skyld røntgen af hendes hoved også pga. hendes meget voldsomme reaktion, men alt så helt fint ud og ryggen er også helt fin. De mener altså at det er boreliainfektion, muligvis i kombination med at hun måske har slået hovedet (lille hjernerystelse eller noget i den stil), der har gjort hendes adfærd så voldsom. Jeg er SÅ lettet! Hun skal have antibiotika direkte i blodet de næste 5 dage, som dyrlægen kommer og giver i stalden, og så skal hun for en sikkerheds skyld på en 21-dages prednisolonkur bagefter, da hun er øm omkring trigeniusnerven, pga. de mener infektionen har sat sig deromkring. Der er altså gode chancer for at hun kommer sig fuldstændig, og endda forholdsvis hurtigt 
Min hoppe på 5 år er konstant sulten, hun er ikke kræsen og spiser ALT. Hun er en stor pige på ca 175, hun er ikke mager, men jeg skal passe på da hun taber sig rigtig hurtigt, specielt her efter sommergræsset. Hun er inde fra døgnfold, det har hun været i 2 md. nu og hun er begyndt at tage på  Hvad kan jeg gøre for at hun tager mere på?, hun kan ikke tåle mere wrap(tynd mave), og hun gider ikke æde så meget hø? Tænderne er checket, ormekur givet = ingen orm, er checket. Morgen kl 7.00 : 1 liter müsli (500 gram) 3 kg wrap Middag kl 12.00: 1 liter müsli (500 gram) 3 kg hø Efter ridning kl 14-15 1 liter müsli (500 gram) Aften kl 17.00: 2 liter müsli (1 kg) + 1 liter mash, 1 liter fiberpiller, 1 liter bodyboost ( svarer til linamix) opblødt i 5 liter vand. Nat ca kl 20: 1 liter müsli (500 gram) 3 kg hø + en håndfuld lucerne, ca 10 æbler 1 kg gulerødder (nogen gange bananer, pærer osv. Hun sveder meget når vi rider selvom hun er klippet, så hun får elektrolytter i krybben dagligt. Det ene kilo müsli dagligt er fra Classic Basic Omega 3 Resten er Toprun Struktur (som jeg har vundet 9 sække af), jeg plejer at bruge Equsanas produkter. Hun kommer på fold kl 8, jeg henter hende ind kl 12, kl 14-15 er hun ude igen til kl 17-18.
hudløst ærligt.. Jeg syntes du fylder hende med alt muligt ligegyldigt bras.! Jeg ville skære krybbefoderet ned til meget mindre, give det samme hver gang (heste maver kan bedst lide det samme) og droppe alt det sukkerholdige stads du giver hende.. Morgen kl 7.00 : 1 liter müsli (500 gram) 3 kg wrap  Middag kl 12.00: 1 liter müsli (500 gram) 3 kg hø  Efter ridning kl 14-15 1 liter müsli (500 gram)  Aften kl 17.00: 2 liter müsli (1 kg) + 1 liter mash, 1 liter fiberpiller, 1 liter bodyboost ( svarer til linamix) opblødt i 5 liter vand.  Nat ca kl 20: 1 liter müsli (500 gram) 3 kg hø  + en håndfuld lucerne, ca 10 æbler 1 kg gulerødder (nogen gange bananer, pærer osv.  Så skal du bare se, så spiser hun helt sikkert mere hø uden problemer..
uden hø og wrap.! Får din hest 400 gram sukker og 1421 gram stivelse.. Det er enormt meget i krybbefoderet og du bør helt sikkert gøre noget ved det hvis hesten ikke skal ende med alvorligt mavesår.! Nogen produkter har jeg selvfølgelig gættet mig til hvad er (Mash og Fiberpiller, har taget det fra Equsana).. Toprun er bestemt den allerstørste synder i det regnestykker og jeg ville kyle det direkte i skraldespanden, det gør intet godt for en hest.. Jeg ville for at opsummere: - Vælge ET produkt til krybben - Hav fokus på sukker og stivelsesindhold - Give en håndfuld lucerne pr. måltid - F.eks. Equsana Alfa Omega som er uden sukker - Massere af hø
Hej Jeg vil starte med at sige at jeg ikker er nogen fodernørd, men jeg har dog suget en smule til mig. Jeg synes også at du giver alt for meget krybbefoder specielt om aftenen, tjek iflg Dyrlæge Nanna Luthersen så kan en hests mavesæk max kan klare 1,5kg ad gangen - og det overskrider du ihvertfald om aftenen. Hvis man siger at din hest vejer 600 kg (det gør min DV på 171cm) så bør den få mere hø/wrap Hø: Min 1,5kg / 100 kg hest = 9 kg til 600 kgs hest Wrap: Min 2 kg / 100 kg hest = 12 kg til 600 kgs hest Så jeg vil også sætte mængden af krybbefoder ned - keep it simple - og mængden af hø/wrap op til minimum 12 kg. Hilse Anne
Helt enig med Annemette ovenfor. Din hest får 3 kg müsli og kun 9 kg grovfoder !!! Fjerne alt müsli, og sæt grovfodere op - en del op til så stor en dame. Tænker hun måske skal have 13-15 kg/døgn - og så kan fiberpillerne også undværes. (skulle hun have brug for mere, da så måske maks 1 kg müsli/døgn - men kun hvis hun taber sig på det andet...) Mash ville jeg stadig give, som et lækkert måltid når hun kommer ind, og ellers mere grovfoder i boksen (måske jeg læser forkert, men for mig ser det ud som om hun kun har 3 kg grovfoder i boksen fra kl. ca. 20 aften til næste morgen kl. 7 ??) Venlig hilsen Tina
Tak for svarene.. Normalt får hun en spand blandet med roepiller og mash, det spiser hun ikke på en gang, men piller i det i løbet af aftenen natten. Toprun har jeg som sagt vundet 9 sække af, og ifølge dem skal man give 3-4 kg af det dagligt, der har jeg så valgt at give det i meget mindre mængde blandet med Omegaen så hun er dækket ind med vitamin/mineraler. Da hun tabte sig med lynets hast fik hun den samme mængde hø, gik på græs, og fik musli Omega 1 kg dagligt??
Min DV på 173 cm spiser ca 18 kg grovfoder i døgnet + halm på folden. Kunne han nå at spise mere hø og wrap ville han få det, han løber aldrig tør i boksen og på folden er det ikke en mulighed at give andet end halm. Jeg ville som de andre siger også skære din hest kraftigt i krybbefoder og sætte den omkring 8-10 kg op i hø. Hvis den får dårlig mave af wrap, så fjern det og giv hø i stedet for. Hø og wrap er hestens primære foder og så er det bare meget billigere end alle de voldsomt mange kg krybbefoder du hælder i hesten.
Jeg sætter hende op i hø, men billigt er det nu ikke, det koster 3,50 pr kg. på gården, hun æder pt. for 1000,. For 12 kg om dagen = 1300.- pr. md. Jeg er godt klar over at grovfoderet er det hesten skal have mest af, men samtidig synes jeg at i rigtig mange foderblandinger står at hesten skal have mellem 3 og 4 kg dgl. Når man giver roepiller og mash så vil det jo veje mere end det dyrlæger anbefaler, men så regner man vel ikke vandet med?? Feks 500 gram roepiller + 500 gram mash med vand, det kommer nemt til at veje 10 kilo